text: Stor interesse for at stemme i Sønderborg
  18 juni 2015 kl. 11.37
  Stemmelysten var stor torsdag formiddag på de 17 valgsteder i Sønderborg Kommune.
  Det mindste stemmested i Sønderborg Kommune er med 392 stemmeberettigede Kegnæs, og det største med 6443 stemmeberettigede er Humlehøj.
  Den gennemsnitlige stemmeprocent kl. 11 på alle valgstederne i Sønderborg Kommune er 22,82 procent. Til sammenligning var den gennemsnitlige stemmeprocent på samme tidspunkt ved kommunalvalget i 2013 på 15,91.
  Den laveste stemmeprocent er i Kværs med 12,33 procent, mens Hørup har den højeste stemmeprocent med 25,59 procent.
  link
  